[{"text_idx": "#000003", "text": "90 raamatut. 1950. Agatha Christie \"Teatame mo\u0303rvast\""}, {"text_idx": "#000005", "text": "Aga mis toimub samal ajal Chipping Cleghorni alevikus? Seda teab muidugi Miss Marple ja eelko\u0303ige Agatha Christie, kellel ilmub aastal viisku\u0308mmend ja\u0308rjekordne romaan \"Teatame mo\u0303rvast\". See on neljaku\u0308mne viies romaan Christie seitsmeku\u0308mne kahest romaanist. Christie on kirjutanud enam-va\u0308hem raamatu aastas.Mis siis ikkagi toimub Chipping Cleghorni alevikus? Eks ikka mo\u0303rv, ei muud. Huvitav, kas Agatha Christiel on raamatuid, kus ei toimuks mo\u0303rva ega isegi mo\u0303rva katset? Kruvitakse ja kruvitakse lihtsalt pinget, aga midagi ei juhtugi. Ilmselt mitte, Christie teadis, mis lugejaid ko\u0308idab ja ta ei tahtnud oma publikut alt vedada. Raamatus \"Teatame mo\u0303rvast\", algab kogu lugu pihta siis, kui kohalikus ajalehes ilmub teade, et peagi toimub alevikus mo\u0303rv. Ja toimub kah.Aga miks on Agatha Christie nii populaarne? Muidugi oskab ta va\u0308ga ha\u0308sti oma lugu jutustada ja pinevust kerida, ja su ta\u0308helepanu, nagu krimkades ikka, eemale juhtida, nagu to\u0303eline mustkunstnik. Aga midagi on siin veel. Ja ma nimetaksin seda soojade mo\u0303rvade su\u0308ndroomiks. Miss Marple ei ole ta\u0308napa\u0308eva kurnatud keskealine mees nagu Wallander, vaid meeldiv, puhas daam, kes liigub ringi kusagil va\u0308ikekodanlikus ja hubases alevikus. Ta on soe nagu vanaema, ainult selle va\u0308ikese isea\u0308rasusega, et ta to\u0303mbab mo\u0303rvu ligi \u2013 nii kui vanadaam va\u0308lja ilmub, la\u0308heb kohe tapmiseks. Aga kuna kogu keskkond on nii meeldiv, siis ei tundu isegi mo\u0303rvad jubedad. Vo\u0303iks o\u0308elda, et Miss Marple rehabiliteerib surma. No kui juhtus, siis juhtus, aga joome teed, ajame laua taga juttu, so\u0308o\u0308me ku\u0308psiseid - peamine so\u0303num on ikkagi see, et elu on ilus, ja isegi kui elu otsa saab, juhtub see ka soojalt ja koduselt, nagu ulataks kohalik pagar sulle paberkotis korpe. Kujutame ette, kui meie enda suguvo\u0303sas peaks aset leidma mo\u0303rv ja ootame uurija tulekut, siis loomulikult eelistame me seda puhast daami Wallanderile. Sest kui ilmub Wallander, siis on kindel, et ko\u0303ik, mis on halvasti, la\u0308heb veel halvemaks.Kuna kommentaari aeg on piiratud ja kogu raamatut ei jo\u0303ua u\u0308mber jutustada, u\u0308tlen huvilistele a\u0308ra, et mo\u0303rvariks osutub raamatus - Teatame mo\u0303rvast - ta\u0308iesti u\u0308llatuslikult Charlotte.\"Sari \"90 raamatut 90 pa\u0308evaga\" on eetris iga pa\u0308ev alates 5. septembrist \"Vikerhommikus\" kell 8.50."}, {"text_idx": "#000013", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000016", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]